Ir-Regolament tal-Kummissjoni (KE) Nru 267/95
tad-9 ta’ Frar, 1995
li jemenda r-Regolament (KEE) Nru 1756/93 li jistabbilixxi fatti operattivi għar-rata ta’ konverżjoni agrikola applikabbli għal ħalib u prodotti tal-ħalib
IL-KUMMISSJONI TAL-KOMUNITAJIET EWROPEJ,
Wara li kunsidrat it-Trattat li jistabbilixxi l-Komunità Ewropea,
Wara li kunsidrat ir-Regolament tal-Kunsill (KEE) Nru 3813/92 tat-28 ta’ Diċembru, 1992 dwar il-unit tal-kont u r-rati tal-konverżjoni li għandhom ikunu applikati għall-finijiet ta’ politika agrikola komuni [1], kif l-aħħar emendat mir-Regolament (KE) Nru 150/95 [2], u partikolarment Artikolu 6(2) ta’ dan,
Billi r-Regolament tal-Kummissjoni (KEE) Nru 1756/93 [3], kif l-aħħar emendat mir-Regolament (KE) Nru 180/94 [4], ifittex li jistabbilixxi eżatt ir-rata tal-konverżjoni li għandha tkun applikata rigward l-ammonti kollha fissati f’ecu fis-settur tal-ħalib u prodotti tal-ħalib; billi dak ir-Regolament ma jistabbilix il-fatt operattiv għar-rata ta’ konverżjoni agrikola li għandha tkun applikata għall-ammont li għalih jirreferi Artikolu 8(5) tar-Regolament tal-Kummissjoni (KEE) Nru 429/90 tal-20 ta’ Frar, 1990 dwar l-għoti bi stedina għat-tfigħ ta’ l-offerti għall-għajnuna għal butir ikkonċentrat maħsub għall-konsum dirett fil-Komunità [5], kif l-aħħar emendat mir-Regolament (KE) Nru 3337/94 [6]; billi, bħala konsegwenza, għandu jkun supplimentat;
Billi l-fatti operattivi għall-ammonti għall-għajnuna u għall-penali fil-każ ta’ nuqqas li jkun irrispettat il-limitu taż-żmien stabbilit li għalih jirreferi Artikolu 16(3)(ċ) u fit-tielet subparagrafu ta’ Artikolu 22(4) tar-Regolament tal-Kummissjoni (KEE) Nru 570/88 tas-16 ta’ Frar, 1988 dwar il-bejgħ ta’ butir bi prezzijiet imnaqqsa u l-għoti tal-għajnuna għall-butir u l-butir konċentrat għall-użu fil-manifattura tal-prodotti tal-pasti, ġelat jew oġġetti oħra ta’ l-ikel [7], kif l-aħħar emendat mir-Regolament (KE) Nru 3337/94, u għall-ammont tal-għajnuna li għalih jirreferi Artikolu 8(2)(a) tar-Regolament (KEE) Nru 429/90 kif spjegat fil-punti 4 u 5 tal-Parti B. III tal-Anness tar-Regolament (KEE) Nru 1756/93, jistgħu jħeġġu n-nuqqas li jitħarsu l-limiti taż-żmien stabbiliti għal raġunijiet spekulattivi; billi, bħala riżultat, huma għandhom ikunu supplimentati biex ikun evitat riskju bħal dan;
Billi l-Kumitat tat-Tmexxija għall-Ħalib u l-Prodotti tal-Ħalib ma wassalx opinjoni fil-limitu taż-żmien stipulat mill-President tiegħu,
ADOTTAT DAN IR-REGOLAMENT:
Artikolu 1
"Regolament | Ammonti konċernati | Ir-rata agrikola ta’ konverżjoni li għandha tkun applikata |
4.(KEE) Nru 570/88 | A.Ammont tal-għajnuna aċċettata taħt il-proċedura tat-tfigħ ta’ l-offerti li għaliha jirreferi Artikolu 16(3)(d) | i.Ir-rata agrikola ta’ konverżjoni applikabbli fl-ewwel ġurnata tax-xahar li fih huma miżjuda t-traċċi li għalihom jirreferi Artikolu 3(a)ii.Ir-rata agrikola ta’ konverżjoni applikabbli fl-ewwel ġurnata tax-xahar li fih il-butir ikkonċentrat ikun manifatturat fi qbil ma’ l-ewwel inċiż ta’ l-Artikolu 22(3)(b)iii.Ir-rata agrikola ta’ konverżjoni applikabbli fl-ewwel ġurnata tax-xahar li fih il-butir mingħajr traċċi kien inkorporat fil-prodotti intermedjarji jew finali li għalihom jirreferi Artikolu 3(b) Iżda, meta l-limitu ta’ żmien stabbilit f’Artikolu 11 ma jitħarisx, ir-rata agrikola ta’ konverżjoni applikabbli għandha tkun dik applikabbli fl-ewwel ġurnata tax-xahar li fih dak il-limitu ta’ żmien jiskadi |
B.L-ammont tat-tnaqqis fl-għajnuna li għalih jirreferi t-tielet paragrafu ta’ Artikolu 22(4) | Ir-rata agrikola ta’ konverżjoni applikabbli fl-ewwel ġurnata tax-xahar li fih jiskadi l-limitu ta’ żmien li għalih jirreferi Artikolu 11 |
5.(KEE) Nru 429/90 | A.L-ammont ta’ għajnuna għal butir ikkonċentrat mogħti taħt il-proċedura tat-tfigħ ta’ l-offerti li għaliha jirreferi Artikolu 8(2)(a) | Ir-rata agrikola ta’ konverżjoni applikabbli fl-ewwel ġurnata tax-xahar li fih il-butir ikkonċentrat kien manifatturat u żdidulu t-traċċi fi qbil ma’ Artikoli 8 u 9 Iżda meta l-limitu ta’ żmien stabbilit f’Artikolu 9(1) ma jitħarisx, ir-rata agrikola ta’ konverżjoni applikabbli għandha tkun dik applikabbli fl-ewwel ġurnata tax-xahar li fih jiskadi dak il-limitu ta’ żmien |
B.L-ammont tat-tnaqqis fl-għajnuna li għalih jirreferi Artikolu 8(5) | Ir-rata agrikola ta’ konverżjoni applikabbli fl-ewwel ġurnata tax-xahar li fih jiskadi l-limitu ta’ żmien li għalih jirreferi Artikolu 9(1)" |
Artikolu 2
Dan ir-Regolament għandu jidħol fis-seħħ fis-seba’ jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, 9 ta’ Frar, 1995.